جمهورباشقانی رجب طیب اردوغان، آمریکانین سوریه دموکراتیک گۆجلری ایله باغلی آتدیغی یانلیش آددیملارین داوام ائتدیگینی سؤیله‌دی.
جمهورباشقانی اردوغان ایستانبول‌دا جمعه نامازیندان سونرا قازئتچیلرین سواللارینی جاوابلاندیردی.
آمریکانین سوریه‌ده بؤلوجو ترور هؤرگوتو ی‌پ‌گ/پ‌کاکا ایله مانور ائتمه‌سی ایله باغلی سوالا اردوغان، آمریکانین سوریه دموکراتیک گۆجلری ایله باغلی آتدیغی یانلیش آددیملارین داوام ائتدیگینی بیلدیررک،
"آدینا دا دقت ائتسه‌نیز، سوریه دموکراتیک گوجلری قویورلار و بو بیر اؤرتوردو. آمریکا بو ترور هؤرگوتلرینه همیشه مینلرجه یوک ماشینی تجهیزات و سورسات گؤندریب و ایندی ده گؤندریر. اونلار بونو تکجه سوریه‌ده‌کی دئیل عراقدا دا کوالیسیون قوه‌لری ایله ائتدیلر. هله ده بونو داوام ائتدیریرلر" دئدی.
جمهورباشقانی آمریکایلا اف-۱۶ دانیشیقلاری ایله باغلی،
"اومود ائدیره‌م کی، آمریکا بو ایلیشکی‌ده بیزی فرق‌لی یوللارا گؤندرمز. فرق‌لی یوللاردان قصدیم، دونیادا ساواش اوچاغی ساتان تک اؤلکه آمریکا دئییل" دئدی.
